PROCEDEMENTO PARA A IDENTIDADE GRÁFICA DO LOGOTIPO

ÍNDICE:

1.- OBXECTO

2.- ALCANCE

3.- REFERENCIAS

4.- REALIZACIÓN

4.1.- Metodoloxía.

4.2.- Código del Organismo de Control.

4.3.- Logotipo europeo del UE.

4.4.- Uso do Logotipo.

4.5.- Proceso de Solicitude de utilización do Logotipo

4.6.- Cartel identificación

4.7.- Mal uso do Logotipo.

4.8.- Modificacións do Logotipo.

5.- ANEXOS

**1.- OBXECTO.**

Este procedemento ten coma obxectivo consolidar a imaxe do logotivo CONSELLO REGULADOR DA AGRICULTURA ECOLÓXICA DE GALICIA (dende agora, C.RA.E.GA**)** no seu uso polos operadores, polas empresas, polas empresas colaboradoras e polas persoas ou empresas externas.

**2.- ALCANCE.**

Este Procedemento de Calidade aplícase ás seguintes entidades:

-Operadores inscritos en calquera dos catro rexistros do C.R.A.E.GA.

-Empresas colaboradoras: aquelas que teñan asinado calquera tipo de contrato de colaboración, imprentas, comercio minorista, etc; nese convenio recóllese o emprego do logotipo e do material en que se utiliza.

-Empresas ou persoa externas. Puntualmente, e despois de realizar a solicitude ante o C.R.A.E.GA, poderase utilizar en publicidade, sempre que así o aprobar o C.R.A.E.GA.

O seu uso está suxeito ás condicións especificadas no procedemento.

**3.- REFERENCIAS.**

* Manual da Calidade do C.R.A.E.GA, Seccións e Capítulos.
* Procedemento 3 POC-03.
* Procedemento 6 POC-06.
* Norma UNE-EN ISO/IEC 17065: “Requisitos para organismos que certifican produtos, procesos e servizos”.

**4-REALIZACIÓN.**

**4.1. Metodoloxía.**

A Marca “Agricultura Ecolóxica de Galicia” está recollida no anexo á Orde do 3 de Abril de 2009, pola que se aproba o Regulamento de Funcionamento do C.R.A.E.GA.

A Marca testemuña que os Operadores que a ostentan foron recoñecidos polo Consello Regulador da Agricultura Ecolóxica de Galicia.

O Logotipo da Marca reprodúcese no Anexo I deste documento.

**Identidade gráfica do Logotipo do C.R.A.E.GA.**

O Logotipo do C.R.A.E.GA. é o distintivo gráfico co que se identifican os produtos certificados polo C.R.A.E.GA.

o Logotipo do C.R.A.E.GA deberase reproducir a partir deste procedemento en que se describen cores, tamaños e tipografía.

En ningún caso se poderá modificar ou redebuxar, e soamente se aceptará o logotipo definido no Anexo I.

Calquera representación deste deberá respetar as relacións de proporcionalidade entre os seus elementos.

**Cor.**

Os cores de referencia para o logotipo en color son os seguintes

Tintas Planas:

Pantone Azul 292-C.

Pantone Yellow-C.

Pantone Verde 368-C.

Pantone Marrón 471-C.

No caso de positivo e negativo.

O C.R.A.E.GA poderá utilizar tanto no seu material de control (exemplo: precintos), así como no seu material publicitario ou de outra índole (exemplo: bolsas para a toma de mostras) a impresión en unha sola tinta, polo que se aceptará o logo en:

- color branco e negro

- escala de grises

- monocor, tendo este color o mesmo en todo o símbolo da etiqueta.

No caso do material de control dos operadores certificados: poderán utilizar na súa etiqueta o caso do branco e negro (tendo o sol, a lúa e o fondo branco, e o ceo, as raias transversais, a terra e as letras en negro), noel caso da escala de grises, e o caso do monocor, (tendo o mesmo cor en todo o símbolo da etiqueta, e utilizando o cor de fondo o do embalaxe, o da etiqueta).

**Tipografía.**

75 Helvética Neue bold.

**Dimensións.**

O tamaño poderá variar, sempre que se mantiveren as proporcións entre a altura e o ancho de 45 por 30.

As dimensións do logotipo poden ampliarse ou reducirse para adaptalo ás necesidades do operador, sempre que se conservaren as proporcións orixinais de 45 por 30 mm.

Non se aceptarán tamaños que fagan ilexíbeis o código de Autoridade de (ES-ECO-022-GA).

O tamaño mínimo de redución do Logotipo do C.R.A.E.GA é de 13,5 por 9 mm.

Co carácter excepcional no caso dos envases moi pequenos, e previa solicitude ao CRAEGA o tamaño mínimo pode reducirse a unha altura de 9 mm por 6 mm da base.

Na etiquetaxe de produtos que fagan uso do logotipo do C.R.A.E.GA, por debaixo deste deberá engadirse o número de etiqueta de control autorizado; tamén estaría autorizado engadir este número de etiqueta no lateral dereito ou esquerdo, sempre no mesmo sentido de lectura que o das letras que ten por baixo.

Tamén poderá engadirse o número de etiqueta en calquera parte do envase sempre e cando se encontre no mesmo campo visual que o logotipo. E a numeración facilitada polo CRAEGA estea precedida das letras maiúsculas “AE”

No suposto que non exista posibilidade de que a numeración teña no mesmo campo visual que o logotipo, se debe indicar debaixo do logo a seguinte indicación: “ver impresión da numeración en: (indicar parte onde vai a numeración)”. Neste caso a numeración facilitada polo CRAEGA tamén vai precedida das letras maiúsculas “AE”

Para os operadores que xa teñen engadido no mesmo campo o número de etiqueta en calquera parte do envase, se lles concede un período de moratoria para cumprir o descrito no paragrafo anterior. (ata o 30 de xuño do 2019)

**4.2. Código do organismo do control**

O código do organismo de control identifica ao CRAEGA como responsable do control e a certificación do produto. Este código que acompaña ao logotipo nos produtos certificados está formado por unha secuencia de letras e números que no caso de Galicia e ES-ECO-022-GA, e a utilización deste código e obrigatoria no etiquetado e debe facerse de tal maneira que figure no mesmo campo visual que o logotipo europeo, de non poderse utilizar o logotipo europeo debe figurar no mesmo campo visual que o logotipo do C.R.A.E.GA.

**4.3. Logotipo europeo da UE**

O actual logotipo da Unión Europea entrou en vigor en xullo de 2010 a través do regulamento que regula o seu uso (CE 271/2010). Súa finalidade e proporcionar a os consumidores europeos unha marca que o identifique e que sirva para recoñecer os alimentos ecolóxicos que se producen e comercializan no ámbito da Unión Europea. E unha marca colectiva rexistrada na Oficina de Propiedade Intelectual do Benelux e nos rexistros comunitarios e internacionais.. Se utiliza para identificar os produtos certificados (con determinadas restricións) baixo la normativa de produción ecolóxica descrita no Regulamento CE 834/2007 (e súas normas de desenrolo).

**4.4. Uso do Logotipo.**

Teñen dereito a usaren o Logotipo:

1- Clientes inscritos nos rexistros, posuidores ou non do Certificado de Conformidade, coas conseguintes consideracións: no caso de baixa nos rexistros, retirada da certificación, ou, se así o considerar o C.R.A.E.GA, nos casos de suspensión da certificación. Nestes supostos, será anulado o dereito para usar o Logotipo.

Os Clientes que teñan certificado de conformidade poderán empregar o logotipo do CRAEGA na súa publicidade, sempre que cumpran o establecido ao respecto neste procedemento e cos seguintes requisitos: O logotipo do C.R.A.E.GA no caso de acompañar a os produtos o fará solo e exclusivamente a os que se lles concedeu a certificación e que teñan a etiqueta aprobada polo C.R.A.E.GA. E deberán realizar o proceso de solicitude do logo e sexa autorizado polo CRAEGA.

Os clientes inscritos no C.R.A.E.GA pero que aínda non teñan obtido o certificado de conformidade poidan empregar o logotipo do C.R.A.E.GA na súa publicidade, sempre que non acompañen o fagan alusión a ningún produto, ademais poderán utilizar o Cartel de Identificación (punto4.6). Deberán realizar o proceso de solicitude del logotipo e ser autorizado polo CRAEGA.

2-Empresas colaboradoras: aquelas que teñan asinado calquera tipo de contrato de colaboración, imprentas, comercio minorista, etc. Neste convenio recollerase a utilización do logotipo e do material en que se utiliza. Tamén deberán realizar o proceso de solicitude do logo e ser autorizado polo C.R.A.E.GA.

3- Empresas ou persoa externas. Puntualmente, e despois de realizar o proceso de solicitude de utilización do logotipo e ser aprobado polo Xestor da Calidade do C.R.A.E.GA, se poderá empregar na publicidade, sempre que se cumpra o establecido ao respecto neste procedemento.

**4.5** **Proceso de solicitude de utilización do logo**

Tanto os operadores inscritos ou certificados, como as empresas colaboradoras, e as empresas ou persoas externas, que desexen usar o Logotipo nos seus elementos de publicidade ou promoción, ou en calquera outro tipo de material (cartas, vehículos, etc), deberán axustarse ao seguinte procedemento:

- Solicitude por escrito ao C.R.A.E.GA para a utilización do Logotipo, segundo o formato FPOC-07/02: Solicitude de utilización do logo; indicarndo os medios e a forma en que será empregado o Logotipo, así como as características do Logotipo e acompañarase, se fora posíbel, de todo o material (soporte, imaxes, etc) onde vai incluído o Logotipo.

- O Xestor da Calidade do C.R.A.E.GA comprobará esta solicitude e, se fora necesario, enviará un comunicado indicando as modificacións que se deben realizar nas indicacións referentes á produción ecolóxica. O operador, feitas xa as correccións, deberá remitir á sede do C.R.A.E.GA o novo modelo corrixido.

- Se nun prazo de 15 días non houber resposta do operador, anularase a solicitude.

- Unha vez comprobadas as correccións, o C.R.A.E.GA. enviará adenegación ou a autorización definitiva por escrito, indicando a forma e as condicións de utilización. A aprobación estará condicionada polo criterio da mellor promoción dos produtos ecolóxicos e a claridade np mercado cara os consumidores.

- O C.R.A.E.GA. creará un Rexistro destas solicitudes e denegacións ou autorizacións que manterá actualizado e revisado.

- As autorizacións non teñen período de validez, mais, en calquera momento, o C.R.A.E.GA poderá retirar a autorización por causa de incumprimentos nas condicións de uso. Neste caso, a empresa autorizada está obrigada a retirar do mercado, urxentemente, todo o material de calquera natureza que faga referencia á produción ecolóxica e/ou conteña o Logotipo desta denominación; aportará probas desta retirada ao C.R.A.E.GA. En caso de controversia ou de non realizar a devandita retirada do mercado de devandito material, o C.R.A.E.GA. informará deste feito á Autoridade Competente.

**4.6.- Cartel de identificación.**

Os operadores inscritos nos rexistros poderán solicitar ao C.R.A.E.GA. a sinalización mediante cartel identificativo de parcelas ou de instalacións; empregarase o (FPOC-07/01) onde asinarán seren informados das condicións de uso destes carteis propiedade do C.R.A.E.GA.

O Cartel identificativo consiste nun cartel de plástico vinilo de dimensións 25,5 centímetros por 34,5 centímetros para sinalizar as parcelas e de dimensións 30 centímetros por 41,5 centímetros para sinalizar instalacións; neste cartel aparecerán o Logotipo do C.R.A.E.GA. e os datos de identificación da parcela ou instalación.

**4.7.- Mal uso do Logotipo.**

Considérase un mal uso do logotipo o seu emprego en relación cos seguintes aspectos:

• Uso por operadores ou entidades non autorizados para o seu uso.

• Uso por operadores ou entidades cuxo período de validez para o uso de Logotipo teña sido suspendido temporalmente ou retirado definitivamente.

• Uso do logotipo por parte de Operadores inscritos con Certificado de Conformidade, mais para produtos non suxeitos aos criterios da marca.

• Usos non previstos do logotipo: emprego en documentación comercial propia da empresa.

***•*** Usos de formas, dimensións, cor, e outras características non definidas neste procedemento.

Ademais da súa comunicación á Autoridade Competente, ante todo uso abusivo do Logotipo, o C.R.A.E.GA ten o dereito para iniciar, dentro do marco da lexislación vixente, toda acción xudicial que estimar conveniente.

**4.8.- Modificacións do Logotipo.**

Toda modificación en relación á concesión do uso do Logotipo comunicarase por escrito aos afectados, e precisarase, se for necesario, o prazo concedido para aplicaren as novas condicións.

**5.- ANEXOS**

5.1. Anexo I Logotipo do C.R.A.E.GA.

5.2. FPOC-07/01: Solicitude de sinalización da explotación

5.3. FPOC-07/02: Solicitude de utilización do logo.

ANEXO I



Tintas planas:

Pantone 471-C Pantone 368-C



Pantone Yellow-CPantone 292-C



Anexo I Edición 2



**SOLICITUDE DE SINALIZACIÓN DA EXPLOTACIÓN**

D./Dª …………………………………………………, con D.N.I. ……………………, en condición de …………………. da empresa ……………………………………………, con número de rexistro do C.R.A.E.GA ………………………, con enderezo en: ……………………………………………, Concello de ………………….., Provincia de ………………………

***SOLICITA A CONCESIÓN DE CARTEIS IDENTIFICATIVOS AUTORIZADOS POLO C.R.A.E.GA.***

Material:  Dous primeiros carteis gratuítos; ou un só cartel no caso de ter inscrita unha soa parcela.

 Cartel adicional (previo pagamento de 6 € cada unidade) **(Neste caso, adxuntar copia do xustificante de pago con esta solicitude).**

Modo de envío  Entrega na seguinte visita. En data …………………………….

 Recollida na sede do C.R.A.E.GA.

 Por transporte; os custos corren por conta do operador.

En caso de produción vexetal e produción animal: Parcelas inscritas da súa explotación:

|  |  |  |  |
| --- | --- | --- | --- |
| **PARAXE (Nome Parcela)** | **CONCELLO** | **POLÍGONO** | **PARCELA** |
|  |  |  |  |
|  |  |  |  |

No caso de empresas importadoras, comercializadoras, elaboradoras ou transformadoras, espazos dentro das instalacións dedicados a algunha das actividades baixo control da Denominación, e que solicita sinalizar:

|  |  |  |  |
| --- | --- | --- | --- |
| **ACTIVIDADE** | **CONCELLO** | **INSTALACIÓNS** | **ESPAZO** |
|  |  |  |  |
|  |  |  |  |

O solicitante manifesta ter sido informado de todos os dereitos e obrigas a lle corresponderen e comprométese a cumprir con todas as obrigas que lle incumbiren,e que figuran nas condicións á volta do presente escrito.

**Vº Bº DO SECRETARIO DO C.R.A.E.GA. TITULAR OU REPRESENTANTE DA**

**EXPLOTACIÓN.**

**Asinado: Javier García Lozano. Asinado: ………………………………………..**

**En ……………………………………….. a …… de ………………… de 20…..**

***Pago: 🞎 Transferencia a la cuenta ABANCA******ES162080-0126-24-3040025754 (adjuntar justificante de pago)***

***🞎 Domiciliación bancaria a cuenta ya facilitada al CRAEGA.***

FPOC-07/01 Edición 3 abril 2017

CONDICIÓNS PARA A CONCESIÓN DE CARTEIS IDENTIFICATIVOS DO C.R.A.E.GA.

PRIMEIRA: CONTIDO DA CONCESIÓN:

A autorización concedida só confire ao seu titular o dereito para sinalizar aquelas parcelas ou instalacións da súa explotación que figuren inscritas no C.R.A.E.GA, como de produción ecolóxica, mediante a colocación de carteis identificativos, nos termos e condicións contidos no presente documento. O emprazamento dos carteis identificativos será o detallado nesta solicitude.

SEGUNDA: PROPIEDADE DOS CARTEIS E DOS SEUS CONTIDOS:

Os carteis identificativos e os seus contidos son propiedade exclusiva do C.R.A.E.GA.

A devolución dos carteis identificativos non implica a devolución dos custos orixinados.

TERCEIRA: OBRIGAS QUE IMPLICA A CONCESIÓN DA SINALIZACIÓN:

O titular da concesión está obrigado a:

1. Non modificar a posición dos carteis sen autorización do C.R.A.E.GA.
2. Manter a parcela ou instalacións nunhas condicións idóneas e que salvagarden a imaxe da produción ecolóxica.
3. Facerse responsábel de velar pola integridade do cartel identificativo.
4. Comunicar ao C.R.A.E.GA. calquera deterioro que puider sufrir o cartel identificativo.
5. Devolver ao C.R.A.E.GA os carteis de sinalización en caso de extinción da concesión, feito sinalado na sexta condición.

CUARTA: TARIFAS DO SERVIZO:

O operador terá dereito a dous carteis identificativos de parcelas, que se lle entregarán na seguinte visita. Se o operador quixer máis carteis, cobraránselle a 6 € cada cartel que, ou ben se lle entregan na seguinte visita, ou ben se lle envían por transporte ou correo; neste caso o operador asumirá os gastos de transporte destes

QUINTA: REQUISITOS ESIXIDOS PARA A CONCESIÓN:

Poderán obter a autorización todos os operadores inscritos en calquera dos REXISTROS DE OPERADORES TITULARES DE EMPRESAS AGRARIAS, sempre que se encontraren ao día nas súas obrigas co C.R.A.E.GA, obrigas referidas no seu Artigo 11 do Regulamento de Funcionamento, e mediante o pagamento do custe do servizo nos termos sinalados na condición anterior.

SEXTA: EXTINCIÓN DA CONCESIÓN:

A concesión extinguirase polos seguintes motivos:

a) Renuncia do titular (mediante escrito dirixido ao CRAEGA).

b) Perda polo titular dos requisitos esixidos para a súa concesión.

c) Perda da condición de titular nos Rexistros do C.R.A.E.GA.

SÉTIMA: RETIRADA E DEVOLUCIÓN DOS CARTEIS IDENTIFICATIVOS:

En caso de extinción da concesión, o titular da explotación está obrigado a retirar inmediatamente das súas parcelas ou instalacións os carteis identificativos e a llos entregar ao C.R.A.E.GA; o titular da explotación asumirá os gastos da devolución.

FPOC-07/01 Edición 3 abril 2017



**SOLICITUDE DE UTILIZACION DO LOGO**

Nome do solicitante: ……………………………………………………………………

Dirección: …………………………………………………………………………………

En calidade de:

 Cliente certificado

 Cliente inscrito e aínda non certificado

 Outros casos

Solicita a utilización do logotipo do CRAEGA nos seguintes medios de publicidade ou promoción:

|  |
| --- |
|  |

Utilizando o logotipo en base a seguinte forma:

Identidade gráfica do logotipo: color, dimensións, etc...

|  |
| --- |
|  |

Achego o seguinte material onde vai incluído o logotipo:

|  |
| --- |
|  |

En ……………… a …… de ……………….. de 20……

Asinado

FPOC-07/02 Edición 1 abril 2017